Andreas Løes Narum

Andreas Løes Narum (født 16. januar 1967) er en norsk psykolog. Han er cand.psychol. fra UiO i 1996 og jobber som terapeut for individer og par og som organisasjonspsykolog.

I 1986–1987 avtjente han førstegangstjeneste ved Forsvarets russiskkurs og er fremdeles tilknyttet Forsvaret som tolk ved rustningskontrollinspeksjoner i forbindelse med CFE-avtalen, Avtalen om det åpne luftrom og Wien-dokumentet. 

I 2004 deltok han sammen med professor i psykologi Jon Martin Sundet som ekspert i programmet Test Nasjonen på NRK1. I 2006 deltok han sammen med psykolog og forfatter Sissel Gran som ekspert i programmet Test kjærligheten på NRK1. I 2013 og 2014 deltok han i to sesonger, hver med fem programmer, av underholdningsserien Bør de gifte seg på NRK1. Han etablerte nettstedet www.parweb.no i 2015. Fra 2016 til 2019 jobbet han som høyskolelektor i faget ledelse ved Krigsskolen.

Siden februar 2020 har han vært fast skribent i Dagbladets lørdagsmagasin Magasinet, med spalten «Fra terapirommet».

Publikasjoner 
 Iversen, O.I., Narum, A. & Kolstø, A. (1997) Jakten på personligheten, Nipa, Lysaker

Referanser 

Norske psykologer
Personer fra Bærum kommune